jkorsvik/nowiki_second_scrape_merged huggingface dataset:
Benjamin Stokke

Benjamin Stokke (født 20. august 1990) er en fotballspiller som fra den 31. desember 2022 er klubbløs.Han ble hentet til FK Tønsberg fra samarbeidsklubben Eik-Tønsberg foran 2009 sesongen. Her hadde han spilt en solid 2008-sesong, og hadde fått flere andre tilbud, bl.a fra 1.divisjons-klubben Hønefoss, men han takket nei til fordel for Tønsberg-laget. 11. februar 2011 signerte han en toårs kontrakt med å Sandefjord Fotball. Etter 2011-sesongen fikk Benjamin signaler om at det ville bli lite spilletid i SF og ble fristilt fra kontrakten i slutten av mars 2012. Han signerte ikke mange dagene etter en 1-årskontrakt med mulighet for forlengelse med Mjøndalen Idrettsforening, som hadde vært interessert i å få han på laget i 3 år. 
I november 2016 ble det kjent at Stokke signerte en toårskontrakt med Kristiansund Ballklubb. 
Stokke scoret sitt første hattrick mot Stabæk i kampen som endte 1-4 til Kristiansund, 25. juni 2017. 
I overgangsvinduet 2018 gikk Stokke fra Kristiansund BK til Randers FC.Den 23. juni 2020 skrev han under for Vålerenga ut 2020.Den 18. mars 2021 skrev han under for Mjøndalen ut 2022.


== Referanser ==


== Eksterne lenker ==
(en) Benjamin Stokke – Transfermarkt 
(en) Benjamin Stokke – Soccerway 
(no) Benjamin Stokke – Norges Fotballforbund 
(en) Benjamin Stokke – FBref
Tao of Jeet Kune Do

Tao of Jeet Kune Do er en bok om kampteknikker skrevet av Bruce Lee.
Boken er en av de mest utbredte i verden om temaet.
Nes Sóknar Ítrottarfelag

Nes Sóknar Ítrottarfelag, ofte forkortet NSÍ, er en fotballklubb i Runavík på Eysturoy på Færøyene.
NSÍ ble stiftet den 24. mars 1957 og favnet hele det daværende Nes sókn, som Runavík senere ble utskilt fra. NSÍ drev først mest med håndball, men utvidet i løpet av 1960-årene med flere idretter, som badminton og kapproing. Den første fotballbanen ble anlagt i Runavík i 1972. Avdelingene for kapproing og håndball ble utskilt fra NSÍ som de selvstendige klubbene Kappróðrarfelagið NSÍ og Hondbóltsfelagið Tjaldur i 1998, og NSÍ har siden vært rendyrket som fotballklubb.Med sine mer enn 600 medlemmer er NSÍ et av de største idrettslagene på Færøyene. NSÍ har en egen supporterklubb, Guliganz.Klubben deltok for første gang i europacup i 2003, da den spilte sin første kamp mot FC Lyn Oslo. I 2007 ble NSÍ færøyske mestere for første gang.


== Andre avdelinger ==
Klubben stiller i tillegg til A-laget flere lag i de lavere færøyske divisjonene. Per sesongen 2008 stilte klubben et andrelag (NSÍ II) i færøysk 1. divisjon, og et tredje og fjerdelag (NSÍ III og NSÍ IV) i 3. divisjon.
NSÍ Runavík har i flere år hatt et kvinnelag med i den øverste kvinnedivisjonen på Færøyene. Fra 2009 stilt kvinnelag sammen med B68 Toftir i nabokommunen Nes.
For yngre avdelinger har også et av NSÍ Runavíks guttelag utmerket seg med seier i Dana Cup i 2008.


== Meritter ==
Seriemester (1):
2007
Cupmester (2):
1986 og 2002
tapende finalister: 1980, 1985, 1988 og 2004
Færøysk supercup (1):
2007


== NSÍ Runavík i Europa ==
NSÍ Runavík har representert Færøyene i europacup ved fem anledninger, første gang i 2003 mot norske Lyn. NSÍ har deltatt både i kvalifisering til UEFA-cupen og Mesterligaen, samt første runde i Intertoto-cupen, men aldri gått videre. Av 8 europacupkamper laget har spilt er 7 tapt, eneste seier per dags dato var 1-0 hjemme mot FC Dinamo Tbilisi i 2008. I første kvalifiseringsrunde av Europaligaen i 2009 møtte Runavík igjen et norsk lag, denne gang Rosenborg.


== Se også ==
Færøysk fotball


== Referanser ==


== Eksterne lenker ==
Klubbens internettsider
Guliganz – NSÍ supporterklubb Arkivert 22. februar 2007 hos Wayback Machine.
Spillerstall - Transfermarkt
Lysøysundet

Lysøysund er et tettsted i Jøssund sogn i Ørland kommune i Trøndelag. Tettstedet har 266 innbyggere per 1. januar 2022, og ligger ved Lauvøyfjorden, på fastlandet innenfor Lysøya, sør for innløpet til Åfjorden.
Stiftelsen Frohavet arrangerer kystkulturdagene i Lysøysund, som avholdes hver august med forskjellig tema.


== Referanser ==


== Eksterne lenker ==
Stiftelsen Frohavet
Bingselva

Bingselva (også skrevet Bingenselva) er ei elv i Øvre Eiker og Modum kommuner i Viken. Den dannes ved samløpet mellom Letmolielva og Løken ved Brutangen vest for Bingen og munner ut i Drammenselva ved Skotselv. Elva er 15,0 kilometer lang.De to største sideelvene kommer begge fra sør, Smedselva ved Bingen og Spitelva ved Holte. I Skotselv kalles Bingselva også for Vesleelva og Drammenselva for Storelva. Ned til Steinsrud danner elva kommunegrensen mellom Øvre Eiker og Modum.


== Referanser ==
Smittebærer

Smittebærer eller smittespreder eller vektor, er et dyr, menneske, insekt, gjenstand eller annen organisme som ikke er syk, men som har smittefarlige bakterier, virus, eller andre organismer som kan gi sykdom hos andre organismer enn dem selv. En smittebærer kan være et individ som har hatt sykdommen, men fortsatt har smittestoffet og kan smitte andre med den gjerne over lang tid.
Det finnes et stort antall eksempler på smittebærere av smittestoffet for et stort antall smittsomme sykdommer. Eksempler på disse er:

Helsepersonell som har undersøkt en pasient med smittsom sykdom kan ha smittestoff på hendene og kan smitte andre eller seg selv dersom vedkommende har dårlige rutiner for håndhygiene.
Historien om «Typhoid Mary» fra New York i 1900-årene illustrerer godt faren ved å fungere som smittebærer. Hun utskilte salmonellabakterier i avføringen, hadde dårlig håndhygiene og arbeidet som kokk i flere familier der hun smittet 53 personer med salmonella. Tre av disse døde. Det var tidligere ikke kjent at friske personer kunne være smittebærer av salmonella.
Tsetsefluen suger blod og kan få i seg blod fra malariabærere som har parasitter av familien Plasmodium. Disse parasittene lever inne i røde blodlegemer. En Tsetseflue som har sugd infisert blod fra en pasient kan injisere noe slikt blod før den suger blod av en frisk person og påfører personen malaria. Dette er bakgrunnen for at myggnett bør brukes rundt senga om natta i områder med malaria.
Svartedauden er forårsaket av bakterien Pasteurella Pestis eller Yersinia pestis. Denne bakterien infiserer gnagere og tar livet av noen av dem, men de gnagerne som overlever blir bærere og kan smitte mennesker. Det antaes at det var rotter fra skip fra England som smittet de første som ble syke i Norge. Siden rotter og mus kan være smittebærere fra fremmede land har skipstrossene ofte en plate som gjør det umulig for rottene å komme seg i land ved å gå på trossene.
Aidsvirus og hepatittvirus finnes i blod og må komme inn i blodet for at en ny person skal smittes. Brukte sprøyter med blodrester fra pasienter som har eller har hatt sykdommene, kan fungere som smittebærer om de brukes på friske.
Flått er et insekt som suger blod fra mennesker og dyr. Omkring 20-60 % av flåttene er infisert med borrelia som er en bakterie som forårsaker borreliose som er en alvorlig nevrologisk sykdom.
Speltbrød

Speltbrød er brød laget av kornsorten spelt. Det er mettende og nærmest litt søtlig. Det dufter kakeaktig og reduseres i smak hvis det ligger ute en eller to dager. Spelt inneholder mer protein enn hvete, og det samme gjelder innholdet av sporstoffene magnesium, sink, jern og kobber. Dette er medvirkende til at spelt anses for å være sunnere enn hvete, og derfor er spelt da også blitt stadig mer populært.
Robertprisen for årets engelskspråklige film

Robertprisen for årets engelskspråklige film, tidligere Robertprisen for årets amerikanske film er en filmpris som utdeles av Danmarks Film Akademi ved den årlige Robertfesten.


== Prisvinnere ==
1996 – Smoke
1999 – The Truman Show
2000 – The Straight Story
2001 – American Beauty
2002 – Ringenes Herre – Ringens brorskap
2003 – Gosford Park
2004 – The Hours
2005 – Lost in Translation 
2006 – Sideways
2007 – Babel
2008 – Delt: Jason Bournes ultimatum og Ratatouille
2009 – No Country for Old Men
2010 – Se opp
2011 – Inception
2012 – Drive
2013 – Operasjon Argo
2014 – Gravity
2015 – Boyhood
2016 – Birdman
2017 – The Revenant
2018 – Manchester by the Sea
2019 – Three Billboards Outside Ebbing, Missouri
2020 – Joker
2021 – 1917
2022 – Nomadland


== Noter ==


== Referanser ==
Plankalkül

Plankalkül (tysk: Plan Calculus) regnes for å være det første programmeringsspråket.  Plankalkül ble skapt i Tyskland i 1943–1945, muligens så tidlig som i 1941, av computer-pioneren Konrad Zuse til hans Z3 og Z4 computere.
Plankalkül forble imidlertid teoretisk og ble ikke implementert på en computer i Zuses levetid. På grunn av Zuses (og Tysklands) isolasjon fra det internasjonale samfunnet for forskning og utvikling av computere, fikk Plankalkül ingen innflytelse på den senere utviklingen av programmering og programmeringsspråk.
Plankalkül ble først implementert i praksis i 2000, av en gruppe fra Freie Universität Berlin – fem år etter Zuses død.


== Referanser ==


== Eksterne lenker ==
The "Plankalkül" of Konrad Zuse: A Forerunner of Today's Programming Languages av Friedrich L. Bauer (alternativ kilde)
Liste over Grønlands landstingsformenn

Landstingsformannen er leder for Landstinget på Grønland.


== Formenn ==


== Kilder ==
Grønlands landsting
Fabian Andersen

Fabian Andreas Andersen (født 10. november 1988 i Drammen) er en norsk fotballspiller som for øyeblikket spiller for Kvik Halden. Hans posisjon på banen er på midtbanen. Andersen kom til Mjøndalen fra Østsiden IL i begynnelsen av desember 2008 og har en fortid i Fredrikstad hvor han spilte juniorfotball.


== Referanser ==


== Eksterne lenker ==
Fotball.MIF.no – Andersens spillerprofil hos Mjøndalen
NIFS.no – Andersens spillerprofil hos Norsk & Internasjonal Fotballstatistikk
Hemsil

Hemsil (også skrevet Hemsila) er  ei elv i Hemsedal og Gol kommuner i Viken. Den dannes ved samløpet av elvene Grøndøla og Mørkedøla ved Tuv, og renner mot sørøst gjennom dalføret Hemsedal til den munner ut i Hallingdalselva ved Gol.
Elva er utbygd til kraftproduksjon i kraftverkene Hemsil I og Hemsil II.


== Referanser ==
Glenn Hilleren

Glenn Hilleren (født 16. februar 1982 i Kongsberg) er en norsk fotballspiller som spilte for Mjøndalen IF. Hans posisjon på banen er i forsvar. Hilleren har før øvrig en fortid i Vestfossen IF. 
Hans første to skåringer på toppnivå skjedde i samme kamp hjemme mot Hamarkameratene i den niende serierunden i Adeccoligaen 2009 den 1. juni 2009.


== Referanser ==


== Eksterne lenker ==
(en) Glenn Hilleren – Transfermarkt 
Fotball.MIF.no – Hillerens spillerprofil hos Mjøndalen Arkivert 10. april 2009 hos Wayback Machine.
NIFS.no – Hillerens spillerprofil hos Norsk & Internasjonal Fotballstatistikk
Iskald

Iskald er et norsk melodisk black metal band fra Bodø i Nord-Norge.
Bandet ble etablert i 2005, og debutalbumet Shades of Misery kom i mars 2007.
Oppfølgeralbumet Revelations of Reckoning Day ble innspilt i Berlin i juli 2008, produsert av Stamos Koiousis og Vangelis Labrakis.
Bandet spilte på Infernofestivalen i 2008, by:Larm, Hovefestivalen og Parkenfestivalen 2009 i Bodø og Hammerslag Vinterblot i Tønsberg i 2012


== Diskografi ==
Northern Twilight (EP, 400 eks. 2005)
Shades of Misery (2007)
Revelations of Reckoning Day (2008)
The Sun I Carried Alone (2011)
Nedom og Nord (2013)
Innhøstinga (2018)


== Medlemmer ==
Faste medlemmer

Simon Larsen – gitar, bassgitar, keyboard, vokal
Aage Krekling – slagverk / vokalKonsertmusikere

Ben Hansen – gitar
Kenneth Henriksen – bassgitarTidligere medlemmer

Lars Johannessen – gitar
Espen Solstad – gitar
Rene Zonneveld – bassgitar
Gjallarhorn (Anders Lambersøy) Deltok på innspilling av Northern Twilight Bassist, vokalist


== Eksterne lenker ==
(en) Iskald på Discogs 
(en) Iskald på MusicBrainz 
(en) Iskald på Encyclopaedia Metallum 
(en) Iskald på SoundCloud 
(en) Iskald på Songkick 
(en) Iskald på Last.fm 
(en) Iskald på MySpace
Revelations of Reckoning Day

Revelations of Reckoning Day er det norske melodisk black metal-bandet Iskald sitt andre studioalbum.
Albumet ble utgitt på Indie Recordings i 2008 og er oppfølger til debutalbumet Shades of Misery. Det ble innspilt i Berlin i juli 2008, og produsert av Stamos Koiousis og Vangelis Labrakis.


== Sporliste ==
«Ruin of Mankind»
«A Breath of Apocalypse»
«Warriors of the Northern Twilight, Part 2»
«Endtime»
«The Orphanage»
«Det stilner til storm»
«Tartarus»
«Journey to Hel»
«Dommedag»


== Eksterne lenker ==
(en) Revelations of Reckoning Day på Discogs 
(en) Revelations of Reckoning Day på MusicBrainz
Lars Grorud

Lars Grorud (født 2. juli 1983 i Tønsberg) er en norsk tidligere fotballspiller.Grorud startet karrièren i Eik Tønsberg og spilte flere sesonger i FK Tønsberg. Groruds posisjon på banen er i forsvar, og han regnes som en kompromissløs og fysisk sterk forsvarer. 
Grorud gikk fra FK Tønsberg til Songdal, der han ble kaptein og spilte i tre sesonger. Brann hentet midtstopperen og han var i Bergen frem til Fredrikstad FK sikret seg signaturen til midtstopperen sommeren 2012. Der spilte han frem til Fram Larvik ble neste stopp i Januar 2015. 
Sommeren 2012 forlot han Brann til fordel for nedrykkspressede Fredrikstad FK. Lars spilte samtlige minutter ut den sesongen, men klarte ikke å bidra til å holde FFK i Tippeligaen.
For 2015-sesongen signerte han for Fram Larvik i 2.divison, der han kun spilte en halv sesong før Lars Bohinen og SF kom på banen. Grorud ble hentet for å rydde opp bak hos bunnlaget i Tippeligaen. En strekkskade gjorde at Grorud kun fikk bidratt i 8 Tippeligakamper denne høsten. 


== Referanser ==


== Eksterne lenker ==
(en) Lars Grorud – kategori av bilder, video eller lyd på Commons 
(en) Lars Grorud – Transfermarkt 
(en) Lars Grorud – Soccerway 
(no) Lars Grorud – Norges Fotballforbund 
(en) Lars Grorud – FBref 
NIFS.no – Groruds spillerprofil hos Norsk & Internasjonal Fotballstatistikk
https://web.archive.org/web/20150427111446/http://framfotball.no/?tb_player=lars-grorud
Shades of Misery

Shades of Misery er det norske melodisk black metal-bandet Iskald sitt debutalbum.
Albumet ble først selvutgitt av bandet i 2006, og så på nytt i 2007 på Indie Recordings med nytt albumomslag.


== Sporliste ==
«Hymn of Desolation»
«The Shadowland»
«Eden»
«Lokes dans»
«Då Gjallarhorn song»
«Pesten»
«Shades of Misery»
«Warriors of the Northern Twilight»
«When Hell Freezes Over»


== Personell ==
Simon Larsen – gitar, bassgitar, keyboard, vokal
Aage A. Krekling – slagverk / vokal
Northern Twilight

Northern Twilight er en EP fra det norske melodisk black metal-bandet Iskald.
EP-en er bandets første utgivelse, og ble selvfinansiert og laget i 400 eksemplarer. Den ble innspilt, mikset og mastered i Andøy Lydstudio i desember 2005, av Iskald og Steiner Aarsnes, og utgitt 17. april samme år.


== Sporliste ==
«Intro» – 1:12
«Lokes Dans» – 6:02
«The Last Alliance» – 5:52
«Surrounded by Darkness» – 4:55
«Warriors of the Northern Twilight» – 6:18
Valtter Laaksonen

Valtter Laaksonen (født 3. mai 1984 i Åbo) er en finsk fotballspiller som spiller for den finske klubben Vaasan Palloseura. Laaksonens posisjon på banen er i angrep. Han har spilt over 30 kamper for aldersbestemte landslag i Finland og kom til Sogndal Fotball fra FC Inter Turku foran 2008–sesongen som erstatning for kantspilleren Brian Waltrip. I februar 2010 forlot han Sogndal uten å signere for en ny klubb.Høsten 2009 var Laaksonen utlånt til Stavanger Idrettsforening.


== Referanser ==


== Eksterne lenker ==
(en) Valtter Laaksonen – kategori av bilder, video eller lyd på Commons 
(en) Valtter Laaksonen – Transfermarkt 
(en) Valtter Laaksonen – Soccerway 
(en) Valtter Laaksonen – FBref 
SogndalFotball.no – Laaksonens spillerprofil hos Sogndal
NIFS.no – Laaksonens spillerprofil hos Norsk & Internasjonal Fotballstatistikk
Litteraturåret 1958

Litteraturåret 1958 er en oversikt over utgivelser, hendelser, prisvinnere og avdøde personer med tilknytning til litteratur i 1958.


== Fødsler ==
25. januar – Alessandro Baricco, italiensk forfatter.
4. februar – Kjell Ola Dahl, norsk forfatter
16. februar – Ice-T, eg. Tracy Marrow, amerikansk skuespiller, forfatter og Rap-artist
26. februar – Michel Houellebecq, fransk forfatter
7. mars – Jan Faye Braadland, norsk forfatter
8. april – Lars Vik, norsk skuespiller og dramatiker
12. april – Trond Buland, norsk forfatter
14. mai – Anna Höglund, svensk forfatter og illustratør
9. juni – Inghill Johansen, norsk forfatter
12. september – Kim Fupz Aakeson, dansk forfatter og illustratør
26. oktober – Angelika Klüssendorf, tysk forfatter
27. oktober – Finn Skårderud, norsk forfatter og psykiater
29. oktober – Torgrim Eggen, norsk forfatter, journalist og musiker
16. november – Anne Holt, norsk jurist, journalist, forfatter og politiker, justisminister 1996–1997
10. desember – Cornelia Funke, tysk forfatter
30. desember – Matthew Tree, britisk forfatter som skriver på katalansk og engelsk
Anna-Lena Lodenius, svensk forfatter og journalist


== Dødsfall ==
29. mai – Juan Ramón Jiménez, spansk forfatter (f. 1881)
9. juli – Gabriel Scott, norsk forfatter (f. 1874)
5. november – Gunnar Larsen, norsk forfatter (f. 1900)


== Prisvinnere ==
Nobelprisen i litteratur: Boris Pasternak, Sovjetunionen (tvingades av regismen att avböja priset)
Se Boklotteriets stipendiater 1958
Boklotteriet deler ut Litteraturfrämjandets stora pris til Per E. Rundquist


== Hendelser ==
Forfatteren Johan Borgen mottar Statens kunstnerlønn fra dette året.


== Nye bøker ==


=== A - G ===
Mønsteret rakner (Things Fall Apart) av Chinua Achebe
Det är Lotta förstås! av Ester Ringnér-Lundgren (den første Lotta-boken)
Dr. No av Ian Fleming
En bland eder av Jan Fridegård


=== H - N ===
Krapps siste spole (Krapp's Last Tape) av Samuel Beckett
La oss se på saken av Axel Kielland
Leoparden (Il Gattopardo) av Giuseppe Tomasi di Lampedusa


=== O - U ===
On the Beach av Nevil Shute
Simen, Bonden og Bror min av Kjell Aukrust
 To kvinner av Alberto Moravia


=== V - Å ===
Vinter i Bellapalma av Jens Bjørneboe
Vår mann i Havanna av Graham Greene


== Referanser ==
Blue Water Arena

Blue Water Arena, også kjent som Esbjerg Stadion, er et fotballstadion i Esbjerg og hjemmebane for Esbjerg fB.
Fotballarenaen er en del av Esbjerg Idrætspark, som består av fotballbaner, idrettshaller og ishaller, samt en rekke andre idrettsanlegg.


== Historie ==
I 2004 ble det oppført en ny tribune som en del av en større omlegging av stadion. I april 2007 ble det av Esbjerg kommune avsatt 72,2 millioner kroner til en fremtidig ferdigstilling, samt at EfB stilte med et bidrag på 32,8 mill. Dette prosektet omfatter bygging av to endetribuner, renovering av den gamle tribunen og nye garderober. 
Etter fornyelsen vil arenaen ha en samlet kapasitet på 18 000 tilskuere, hvorav 11 451 er sitteplasser. Ombyggingen startet i mars 2008 og ventes ferdig våren 2009.
Etter ferdigstillelsen blir Blue Water Arena Danmarks fjerde største stadion.
Rio Bravo

Rio Bravo er en amerikansk westernfilm fra 1959 regissert av Howard Hawks. Hovedrollene spilles av John Wayne, Dean Martin og Ricky Nelson. Den er basert på en novelle av B.H. McCampbell. 
Filmen er den første av Howard Hawks trilogi, der den andre er El Dorado (1967) og den tredje Rio Lobo (1970). Alle med John Wayne i hovedrollen.


== Handling ==
Sheriff John T. Chance i Texas, arresterer Joe Burnette for mord. Joes bror, Nathan, er en mektig mann og leier en rekke revolvermenn til å befri Joe, mens Chance bare har fylliken Dude og den gamle mannen Stumpy til å hjelpe seg. Kampen ser ut til å være over før den har begynt og de tre må holde stand til delstatens marshal kommer.


== Om filmen ==


=== Anmelderne og publikum ===
Filmen har fått svært god omtale av filmkritikerne og har oppnådd så mye som 100% på Rotten Tomatoes.VGs anmelder gav den terningkast tre og skrev: «Ta den ikke alvorlig, men gå og mor Dem. Artig western med John Wayne, Dean Martin, Ricky Nelson».


=== Priser ===
Filmens regissør ble nominert til en Directors Guild of America i 1960. Den ble året før nominert til to Golden Laurel (beste film og beste skuespiller).
Filmen ble distribuert av Warner Bros. i USA og mange andre land.


== I rollene ==
John Wayne: John T. Chance
Dean Martin: Dude
Ricky Nelson: Colorado Ryan
Angie Dickinson: Feathers
Walter Brennan: Stumpy
Ward Bond: Pat Wheeler
John Russell: Nathan Burdette
Claude Akins: Joe Burdette
Walter Barnes: Charlie (Bartender)
Pedro Gonzalez Gonzalez: Carlos Robante (as Pedro Gonzalez-Gonzalez)
Estelita Rodriguez: Consuela Robante
Malcolm Atterbury: Jake (stage driver)


== Referanser ==


== Eksterne lenker ==
(en) Rio Bravo på Internet Movie Database 
(no) Rio Bravo hos Filmfront 
(no) Rio Bravo på NRK TV 
(sv) Rio Bravo i Svensk Filmdatabas 
(da) Rio Bravo i Danmark Nationale Filminstitut 
(fr) Rio Bravo på Allociné 
(nl) Rio Bravo på MovieMeter 
(en) Rio Bravo på AllMovie 
(en) Rio Bravo på Turner Classic Movies 
(en) Rio Bravo på Rotten Tomatoes
Liste over færøyske lagtingsmedlemmer 1906–1908

Det var 20 medlemmer av Lagtinget på Færøyene mellom lagtingsvalgene 1906 og 1908.


== Medlemmer ==
I tillegg til de valgte medlemmene møtte også prost Fríðrikur Petersen og amtmann Christian Bærentsen på Lagtinget.


== Eksterne lenker ==
Løgtingið 150 – Hátíðarrit, bind 2 (2002). (PDF Arkivert 27. september 2006 hos Wayback Machine.)
Óli Niklái Skaalum

Óli Niklái Skaalum (født 29. april 1849 i Hvalba, død 29. januar 1924 i København) var en færøysk folkeskolelærer og politiker (Sb.). Fra 1906 til 1916 var Skaalum innvalgt på det færøyske Lagtinget fra Suðuroy.


== Familie og yrke ==
Han ble døpt Ole Nicolaj, men kalt ved den færøyske formen Óli Niklái. Han var sønn av kongsbonde Ole Olsen Skaalum og hustru Elisabeth (Lisa) Frederikke Niclasdatter i grenden Skálar i Hvalba. Han giftet seg med Elisabeth Helene Sofie Niclasen, også hun fra Hvalba. De fikk ti barn, deriblant lærer og lagtingsmann Jens Pauli Skaalum samt lærer og redaktør Oluf Skaalum. Hans brors sønnesønn Sverri Skaalum var sognestyreformann i Vágur.
Han var blant de første som gikk lærerseminaret i Tórshavn, hvor han avla eksamen med skussmålet «udmærket duelig» i 1872. Deretter var han folkeskolelærer i Hvalba frem til han avgikk med pensjon i 1920. Mellom 1872 og 1909 var han også lærer i Sandvík. Dessuten holdt han aftenskole for voksne i sognet.


== Tillitsverv ==

Skaalum var medlem av sognestyret (kommunestyret) i Hvalba fra 1875 til 1915, fra 1888 som formann. Han var klokker i Hvalbiar kirkja i 16 år, kirkeverge i 20 år, værobservatør på stedet for Danmarks Meteorologiske Institut i 28 år samt medlem av forstanderskapet i Færø Amts Sparekasse i en årrekke. Han var også styreformann for et fiskebåtrederi og for kullgruvedriften i fjellene mellom Hvalba og Trongisvágur.
Fra 1906 til 1916 var Skaalum innvalgt på Lagtinget. Han var blant lagtingsmennene som i 1906 dannet Færøyenes første politiske parti, Sambandsflokkurin. Han var en pådriver for telefonforbindelsen til Suðuroy, bygging av kirke og kaianlegg i Sandvík og Hvalba, og tilskudd til kornbøndene.


== Sykdom, død og æresbevisninger ==
Han døde på Rigshospitalet i København i 1924 etter langvarig kreftsykdom, og ble gravlagt på Vestre kirkegård.Skaalum ble utnevnt til ridder av Dannebrogordenen i 1923.


== Referanser ==
Intern spøk

Intern spøk betegner en spøk som klart er rettet mot personer som er «på innsiden» av en sosial gruppe, profesjon eller annen gruppe av personer med en felles forståelse, en esoterisk spøk. Den er bare morsom for de som kjenner bakgrunnen for spøken. Slike spøker kan eksistere i små sosiale nettverk, som en vennegjeng, eller de kan være felles for en hel profesjon, f.eks. folk innen filmindustrien. En bok utgitt i 1998 inneholdt nesten 2000 slike spøker fra populære medier.En intern spøk kan bidra til å styrke fellesskapsfølelsen, noen ganger, men ikke alltid, på bekostning av de som er utenfor. Noe av styrken ved en slik spøk er at målgruppen vet at det finnes folk som ikke skjønner den. Den fungerer som en kryptisk allusjon til noe man har felles.


== Referanser ==